钦定古今图书集成/历象汇编/庶征典/第095卷 > 《祷雨记后》前人
## 钦定古今图书集成/历象汇编/庶征典/第095卷 > 《祷雨记后》前人

“始隆暴日以求雨也”，官师士民及家人咸晓之。夫雨
旸天也，天积气也。隆隆高尔矣，勿可梯也；泬寥尔矣，
茫荡尔矣。呼弗闻也，叩勿应也，谀之勿喜也，触之勿
怒也，若顽焉。当其潦也，勿格之使倒流也；当其旱也，
勿挽河汉而泻之也。大化独运，适焉尔矣。遭其适也，
故潦于尧而旱于汤。夫潦于尧而旱于汤，尧勿知天
“也，天亦勿知尧也；汤勿知天也，天亦勿知汤也。何物
而尧？何物而汤？何物而天？适焉尔矣。子暴而求必雨，
天且不雨，而三日，而五日，而百日，子即立稿颍水之
上，竟不雨也。勿遭其适矣。子如天何？天如子何，则无
乃不惠乎？何为自苦？”隆应之曰：“非也。子不闻精诚之
极乎？夫精诚之极者，不惠也。不惠所”以精诚也。精诚
之极，神明通焉，无不可为矣。故不可以耳视而可以
目听也，可以手行而足指也，神可有而器可废也。粗
而入精，形壳蜕也；暗而生光，元照朗也。故大荒可挟
而六幕可游也。大鹏，蚊虻，焦螟，嵩山，须弥，芥子毫光，
六合，秋毫泰山。泰山秋毫，小大一矣。不知彭之为殇，
不知殇之为彭，不知“龙伯之为僬侥。不知僬侥之为
龙伯，修短齐矣。天卑邪？地高邪？日月暗邪？深谷朗邪？
流而五岳邪？九河峙邪？齐州近邪？眉睫远邪？夔蚭者
飞邪？翼而蜿蜒邪？轩孔虽圣，吾不知其圣；夸父虽愚，
吾不知其愚；黄屋左纛虽贵，吾不知其贵；被裘带索
虽贱，吾不知其贱。万物之观齐矣，是皆不惠之道也。
不惠”所以精诚也，精诚则神一，神一则物化，物化则
累释，神明通焉。故风可反也，日可回也，月可扪也，电
可掉也，霜可夏也，阳可冬也，水可蹈也，石可游也，龙
可下也，马可角也，理也。岂怪也哉？夫六合广矣，何所
有？何所为？何所不有，何所不为？有而有，为而为无，有
而有，无为而为，有而无有，为而无为，无不有也，无不
为也；有而有，为而为，理也，人之所信也。无有而有，无
为而为，亦理也，人之所不信也；人之所不信。而怪名
焉，亦惑矣。今夫员而方，苍苍茫茫者何物？皭而煌煌，
朗照八方者何物？嵲𡾲而郁，苍淼而茫洋，浩浩荡荡
者何物？发声砰彭闪烁而有光者何物？鬒而清扬颅
而目。须而吻张，手攫而足蹡有声。郎郎者何物，令
此偶一见之，斯不亦大怪乎？六籍所载，诸子所传，《山
海元经》之所列，《齐谐》《夷坚》之所志，都是物矣。昔北山
愚公不自量，欲移太行、王屋二山，聚族而运之河曲
智叟哑然而咍之，愚公不止也，且世世子孙平焉。操
蛇之神闻之，惧其不止也，告之于帝。帝感其诚，夸蛾
氏二子“负二山，遂移之也。又有遭仙人山中者，求其

非可移也，石非可穿也，精诚之极也。隆诚不惠，无以
谢诸公，行休矣。”屠子语未毕而雨。